આખી દુનીયા વીષે તો હું કહી ના શકું પરંતુ મારી નમ્ર માન્યતા મુજબ અને વીજ્ઞાનના સીધ્ધાંતો સાચા માનીને ચાલીએ તો એમ કહી શકાય કે ભારતમાં જન્મતું હરકોઈ બાળક ગર્ભાવસ્થામાં હોય ત્યારથી જ અંધશ્રધ્ધાના સંસ્કારો મેળવે છે. આપણા આખા દેશમાં રીવાજ છે કે સ્ત્રીએ ગર્ભાધાન થાય ત્યારથી જ બાળક પર સુસંસ્કારો પડે તે માટે સદ્સાહીત્યનું વાંચન કરવું જોઈએ. અને મોટે ભાગે સદ્સાહીત્ય એટલે બીજું કશું નહીં પણ કહેવાતું ધાર્મીક સાહીત્ય!! આપણે બધા સારી રીતે જાણીએ છીએ કે ધાર્મીક સાહીત્ય એટલે કે એવું સાહીત્ય કે જેમાં અંધશ્રધ્ધા ઠાંસી ઠાંસીને ભરેલી હોય છે. અને તેથી જ હરકોઈ બાળક અંધશ્રધ્ધાના સંસ્કારો લઈને જ જન્મે છે.